Federer, Roddick, Safin i Nadal plasirali se za Masters u Šangaju
Među onima koji se još uvijek nalaze u konkurenciji za Šangaj su Amerikanac Andre Agassi, Ivan Ljubičić, Australac Lleyton Hewitt, Arge
Treće rangirani igrač svijeta Amerikanac Andy Roddick jedan je od tenisača koji su se već plasirali Tennis Masters Cup u Šangaju u Kini. Roddick je ovo ostvario na temelju postignutih rezultata prošli tjedan na turnirima u Moskvi, Beču i Stockholmu. Bez obzira na rezultat Madrid Masters turnira ovaj tjedan, na kojem je Roddick drugi nositelj, ovaj američki tenisač osigurao si je, treću godinu zaredom, mjesto u Šangaju gdje će nastupiti osam tenisača. Zasad mjesto u Šangaju, osim Roddicka, osigurali su prvi i drugi tenisač svijeta Švicarac Roger Federer i Španjolac Rafael Nadal, te Rus Marat Safin. Među onima koji se još uvijek nalaze u konkurenciji za Šangaj su Amerikanac Andre Agassi, Ivan Ljubičić, Australac Lleyton Hewitt, Argentinac David Nalbadian i Španjolci Guillermo Coria, Gaston Gaudio i Juan Carlos Ferrero. Ponedjeljkom su objavljuje nova ATP lista. Nakon pobjede u Beču Ivan Ljubičić, kojem je to drugi osvojeni turnir u posljednjih 14 dana, napredovao je za jedno mjesto na najnovijoj ATP ulaznoj listi. Ljubičić trenutno zauzima 12. poziciju. Početkom travnja ove godine hrvatski tenisač također je bio 12. igrač svijeta. Mario Ančić pao je za tri mjesta i nalazi se na 20. poziciji. Ivo Karlović je na 86. mjestu. Na vrhu nema nikakvih promjena. Švicarac Roger Federer uvjerljivo vodi ispred Španjolca Rafaela Nadala i Amerikanca Andya Roddicka.